**HÍREINK**

Az elmúlt hónapban – megszokott imaszándékainkon túl – a **Betegek Világnapja** kapcsán egyházközségünk betegeiért külön is imádkoztunk, a **Házasság Hete** programjaihoz kapcsolódóan pedig megáldottuk templomunkban a házassági ígéretüket megújító házaspárokat. A böjt kezdete előtti napon vidám **Családi Farsang**ot tartottunk. Február 27-én az Előszenteltek Liturgiáját **Kocsis Fülöp püspök atya** végezte templomunkban.

A **nagyböjti időszak** szerdai és pénteki napjain 17.30-kor **Előszenteltek Liturgiáját** végzünk. Nem teljes a nagyböjtünk, ha nem élünk a lelki mélységek e szertartásban megtapasztalható s a szív vágyát gazdagon betöltő ajándékával. – Jöjj, Testvérem! Időd, fáradságod bőségesen megtérül!

Egyházunk ősi hagyománya szerint elhunyt családtagjaink üdvösségéért a **Halottak Szombatjai**n – márciusban 7-én és 14-én – imádkozunk. A név szerinti megemlékezésekkel végzett Szt. Liturgia reggel fél 8-kor kezdődik.

A **felnőtt katekézis** alkalmait böjtidőben keddi napokon tartjuk. E havi találkozásunkra márc. 3-án és 17-én este hat órakor kerül sor. Nyitott szívvel hívjuk és várjuk mindazokat, akik tanítvány mivoltukban erősödni vágynak.

Évente egy alkalommal végezzük „a tenger fövényénél többet vétkező ember” imádságát, **Krétai Szent András bűnbánati kánonjá**t. Erre a szertartásra idén márc. 18-án, szerdán, az Előszenteltek Liturgiája után kerül sor.

Március 25-én, **Örömhírvétel ünnepé**n az alkonyati zsolozsmát nem Előszenteltekkel, hanem Aranyszájú Szent János Liturgiájával végezzük.

**Nagyböjti lelkigyakorlat**unk a virágvasárnap hétvégéjén lesz. Márc. 27-én, pénteken az Előszenteltek Liturgiája, másnap, szombaton az Alkonyati Zsolozsma, virágvasárnap pedig az ünnepi Szent Liturgia keretében hangzanak el a lelkigyakorlatos szentbeszédek. A triduum vezetője ***Ősz Tibor*** atya, hittanár, a Szent Lukács Szeretetszolgálat lelki igazgatója.

Március 28-án lesz Sóstón a **Böjti Futás**, amelyre idén is közösen nevezünk. Egyházközségünk sportegyesületének vezetője gyűjti össze a jelentkezéseket. Jelentkezni a templom előterében lévő jelentkezési lapon lehet, vagy közvetlenül *Kondra Norbert*nél ([kondra.norbert@gmail.com](mailto:kondra.norbert@gmail.com); 06-30/851-69-30). Családokat, de egyéni jelentkezőket is, gyerekeket, felnőtteket egyaránt várunk! A részvétel (ebéddel együtt!) ingyenes.

Március 28-ra **ökumenikus találkozó**t is tervezünk. Erre a szombat estére meghívtuk a kertvárosi római katolikus, református és evangélikus egyházközségek képviselőtestületének néhány tagját, hogy a vecsernyét követő baráti beszélgetés során megismerhessük egymás böjti készületének sajátságait, megoszthassuk egymással nagyböjti lelki tapasztalatainkat, s hogy a Krisztus-követők egysége iránti vágyunk örömteli és beszédes kifejezésével ünnepelhessük másnap a virágvasárnapi bevonulást.

A KERTVÁROSI GÖRÖGKATOLIKUS

 EGYHÁZKÖZSÉG ÉRTESÍTŐJE

**LEGYEZŐ**

2015. MÁRCIUS



**A MÁRIAPÓCSI KÖNNYEZŐ KEGYKÉP KÖSZÖNTÉSE**

A címlapon olvasható program keretében a nyíregyházi egyházközségek néhány perc erejéig külön-külön is imádkozhatnak a könnyező kép előtt. Mi, kertvárosiak ezt március 23-án, hétfőn 19.15 órakor tehetjük meg.

Aki tud, vegyen részt a 17.30-kor kezdődő Előszenteltek Liturgiáján. Aki ezt nem tudja megtenni, azt is hívjuk és várjuk a köszöntésre. Találkozunk hét órakor a sétálóutca elején, a Posta és a Püspökség közötti területen! Onnan vonulunk be negyed nyolcra – parókusunk vezetésével, processzió-szerűen, kereszttel, gyertyákkal kezünkben – a templomba.

Máriapócs a szívünk csücske, lelki feltöltődésünk helyszíne, hitéletünk oázisa. Most, amikor a könnyező kép városunkba érkezik, ne mulasszuk el a találkozás alkalmát!

\* \* \* \* \*

**ALAMIZSNA**

Az *alamizsna* a mai ember fülében a negatív csengésű szavak közé tartozik; pedig görög nyelvű megfelelője a Szentírásban gyönyörű és gazdag jelentéssel bír: Isten lehajló és felemelő szeretetét fejezi ki. Az alamizsna nem valamiféle „odalökött könyöradomány”, hanem Isten lehajló és felemelő szeretetének utánzása.

Ez a lelkület alakította ki az egyházban azt az ősi hagyományt, hogy a nagyböjti önmegtagadások idején a Krisztus-hívők megtakarított javaikat a szegényeknek adják. Ezt a hagyományt felelevenítve és az elmúlt években kialakult szokást folytatva az idei nagyböjtben is tartós élelmiszert gyűjtünk rászoruló testvéreinknek. Kérjük, március 22-ig hozzák el a szentmisékre **tartósélelmiszer-felajánlásukat,** és tegyék a templom előterébe. Akinek egyszerűbb pénzt felajánlania – mert nem tud cipekedni –, természetesen ilyen módon is részt vehet a programban.

\* \* \* \* \*

**NAGYBÖJT – NAGYHÉT – HÚSVÉT**

A nagyböjt szertartási rendjének szívet-lelket emelő szépsége egészen rendkívüli lehetőség a hitüket a görögkatolikus egyházban megélő hívek számára.

Aki rendszeresen részt vesz a szerdai és pénteki Előszenteltek Liturgiáján; aki bekapcsolódik Krétai Szent András bűnbánati kánonjába; aki a fárasztó, de ajándékként felfogott liturgikus keretekben éli végig a nagyhetet; vagyis aki egyházunk „ütemterve” szerint igyekszik készülni az ünnepek ünnepére, annak folyamatosan tisztul a szíve, a gondolkodása; annak egyre gazdagabb lesz a hittapasztalata, és minden nagyböjttel, nagyhéttel, húsvéttal kicsit többet él meg az Istent kereső és Istenre találó élet elmondhatatlan boldogságából.

Erre hív az egyház, Testvérem, a böjti időben. Élj a lehetőséggel!

**Az ünnepek ünnepére előkészítő szertartásaink rendje:**

Március 4.6.11.13.18.20. 17.30 Előszenteltek Liturgiája

Március 18. 18.30 Krétai Szent András bűnbánati kánonja

Március 27-28-29. Lelkigyakorlat *(Ősz Tibor atya)*

Április 2. nagycsütörtök 17.30 Alkonyati zsolozsma Bazil-Liturgiával

18.30 Kínszenvedési evangéliumok

Április 3. nagypéntek 7.30 Királyi imaórák

17.30 Sírbatételi vecsernye

Április 4. nagyszombat 7.30 Jeruzsálemi utrenye

17.30 Alkonyati zsolozsma Bazil-Liturgiával

Április 5. húsvét 5.30 Feltámadási szertartás

6.30 Szent Liturgia – pászkaszentelés

9.30 Szent Liturgia – pászkaszentelés

17.30 Alkonyati Zsolozsma

\* \* \* \* \*

☺ ☺ ☺ **HUMOR** ☺ ☺ ☺ *(nevetni a böjtben is szabad!)* ☺ ☺ ☺

- Mit csinál a skót, ha fázik? - Közelebb ül a gyertyához.

- És ha még mindig fázik? - Meg is gyújtja.

Két kisegér fogócskázik a hűtőszekrényben. Megszólal az egyik.

- Vigyázz! Rádesik a margarin!!! Mire a másik: - RÁMA MARGARIN?

- Két bogár ül a fán. Miért nem fociznak? - Mert cserebogarak.

\* \* \* \* \*

**ADÓFORINTJAINK FELAJÁNLÁSA**

Adóbevallásunk során ne feledkezzünk meg arról: adónk két százalékát felajánlhatjuk az egyházak, illetve a civil szféra javára. Görögkatolikus Egyházunk a Katolikus Egyház része, adóforintjainkat tehát a Magyar Katolikus Egyháznak ajánljuk. **A Magyar Katolikus Egyház technikai száma: 0011.** – Második egy százalékunk felajánlásával egyházközségünk alapítványát támogathatjuk. **A Kertvárosi Közösségi Életért Alapítvány adószáma: 18803475-1-15.**

Adóforintjaink felajánlásával úgy támogathatjuk egyházunkat, hogy az nem jelent számunkra külön kiadást. Tekintsük lelkiismereti kötelességünknek, hogy élünk ezzel a lehetőséggel.

\* \* \*

Görögkatolikus Parókia, Nyíregyháza, Legyező u. 3. – Tel. 30/415-50-92

Honlap: [www.kertvarosigorogok.hu](http://www.kertvarosigorogok.hu) – E-mail: [obbagyl@upcmail.hu](mailto:obbagyl@upcmail.hu)

Számlaszámunk: 11100702-18799303-36000001

Felelős kiadó: Obbágy László parókus

*„Szélfútta levél a világ. „Isten van valamiként*

*De hol az ág? de Ki az ág?” (Zelk Z.) minden gondolatnak alján…” (Ady E.)*

**Kedves Szülők!**

Kalapemeléssel, tisztelettel és nagyrabecsüléssel köszöntjük Önöket.

Kalapemelést, tiszteletet és nagyrabecsülést érdemelnek, akik jó szívvel elfogadják a gyermekáldást, akik becsületes munkával küzdenek családjuk tisztes megélhetéséért, akik szeretetből fakadó áldozatok sorát hozzák gyermekeik jövőjéért.

Bizonyosak vagyunk abban, hogy Önök nem csupán gyermekeik boldogulását, de **valódi boldogság**át akarják szolgálni. Ehhez pedig nem elég megtanulni a világról szóló ismereteket, és nem elég elsajátítani a modern élet kihívásaihoz elengedhetetlenül szükséges készségeket sem. Az emberhez méltó, valóban boldog élethez nem csupán előre – **fölfelé is** kell tudnunk tekinteni. Mert különben „szélfútta levél a világ”, amelyben nem találjuk meg a helyünket.

A magyar oktatási rendszerben az elmúlt esztendő óta kötelező az erkölcstan (más szóval etika) vagy a felekezeti **hit- és erkölcstan** (röviden: hittan) tantárgy választása. Az iskolai erkölcstan (etika) életszabályokról szól; a hit- és erkölcstan nyilván gazdagabb tartalommal bír: megtanítja a keresztény hit alapjait, és erre építi a boldog élethez utat mutató értékrendet. A **görögkatolikus hit- és erkölcstan** is tartalmazza mindazokat a tárgyi ismereteket és viselkedési normákat, amelyeket az etika-oktatás fontosnak tart és elmélyít, de mindezek forrását **a szeretet Istené**ben fedezi fel és mutatja be. A gyermeknevelést hivatásának tekintő és azt felelősen végző szülő ezt a **többlet**et felismeri és biztosítja gyermeke számára.

Nyitott és örömteli szívvel **hívjuk és várjuk** gyermeküket az iskolai órarend keretei között zajló görögkatolikus hit- és erkölcstan (röviden: hittan) órákra. Egyházunk kétezer éves, rendkívül gazdag lelki-szellemi örökség hordozója. Ezt az örökséget bensőséges, családias légkörben, személyes szeretettel, korszerű eszközökkel, az életkori sajátosságoknak megfelelő módon, a szülők partnereiként közvetítjük.

A bizalom minden kapcsolat fundamentuma. Erre alapozva ajánljuk figyelmükbe oktató-nevelő munkánkat, és így várjuk gyermekeiket a **görögkatolikus hit- és erkölcstan** órákra. Kérjük, ne felejtsenek el az iskolában választásukról nyilatkozni.

Kalapemeléssel, tisztelettel és nagyrabecsüléssel:

*a Magyar Görögkatolikus Egyház Obbágy László*

*oktatásért és hitoktatásért felelős vezetői és helyi parókus*

*„Szélfútta levél a világ. „Isten van valamiként*

*De hol az ág? de Ki az ág?” (Zelk Z.) minden gondolatnak alján…” (Ady E.)*

**Kedves Szülők!**

Kalapemeléssel, tisztelettel és nagyrabecsüléssel köszöntjük Önöket.

Kalapemelést, tiszteletet és nagyrabecsülést érdemelnek, akik jó szívvel elfogadják a gyermekáldást, akik becsületes munkával küzdenek családjuk tisztes megélhetéséért, akik szeretetből fakadó áldozatok sorát hozzák gyermekeik jövőjéért.

Bizonyosak vagyunk abban, hogy Önök nem csupán gyermekeik boldogulását, de **valódi boldogság**át akarják szolgálni. Ehhez pedig nem elég megtanulni a világról szóló ismereteket, és nem elég elsajátítani a modern élet kihívásaihoz elengedhetetlenül szükséges készségeket sem. Az emberhez méltó, valóban boldog élethez nem csupán előre – **fölfelé is** kell tudnunk tekinteni. Mert különben „szélfútta levél a világ”, amelyben nem találjuk meg a helyünket.

A magyar oktatási rendszerben az elmúlt esztendő óta kötelező az erkölcstan (más szóval etika) vagy a felekezeti **hit- és erkölcstan** (röviden: hittan) tantárgy választása. Az iskolai erkölcstan (etika) életszabályokról szól; a hit- és erkölcstan nyilván gazdagabb tartalommal bír: megtanítja a keresztény hit alapjait, és erre építi a boldog élethez utat mutató értékrendet. A **görögkatolikus hit- és erkölcstan** is tartalmazza mindazokat a tárgyi ismereteket és viselkedési normákat, amelyeket az etika-oktatás fontosnak tart és elmélyít, de mindezek forrását **a szeretet Istené**ben fedezi fel és mutatja be. A gyermeknevelést hivatásának tekintő és azt felelősen végző szülő ezt a **többlet**et felismeri és biztosítja gyermeke számára.

Nyitott és örömteli szívvel **hívjuk és várjuk** gyermeküket az iskolai órarend keretei között zajló görögkatolikus hit- és erkölcstan (röviden: hittan) órákra. Egyházunk kétezer éves, rendkívül gazdag lelki-szellemi örökség hordozója. Ezt az örökséget bensőséges, családias légkörben, személyes szeretettel, korszerű eszközökkel, az életkori sajátosságoknak megfelelő módon, a szülők partnereiként közvetítjük.

A bizalom minden kapcsolat fundamentuma. Erre alapozva ajánljuk figyelmükbe oktató-nevelő munkánkat, és így várjuk gyermekeiket a **görögkatolikus hit- és erkölcstan** órákra. Kérjük, ne felejtsenek el az iskolában választásukról nyilatkozni.

Kalapemeléssel, tisztelettel és nagyrabecsüléssel:

*a Magyar Görögkatolikus Egyház Obbágy László*

*oktatásért és hitoktatásért felelős vezetői és helyi parókus*